Beálltak az autópályák, sok volt a baleset
Sok volt a baleset a hosszú hétvége utolsó napján, a Balaton felöl délután pedig csak araszoltak az autósok. Az Utinform szerint már mindenhol jól lehet haladni.
Az M7-es autópályán Budapest felé a Balatonról visszaáramló autósok tömege miatt már kora délután beállt, ezért a rendõrség a Balaton északi és a déli partjáról Budapestre indulóknak azt javasolta, hogy a 8-as és a 7-es fõúton induljanak el.

A helyszínelés befejezését követõen már délután feloldották a teljes zárást az M5-ös autópálya Budapest felé tartó oldalán a 24-es kilométernél. Ekkora azonban már több kilométeres sor alakult ki, így Újhartyán térségében, valamint Ócsa és az M0-s autóúti kihajtó között sokáig csak araszoltak az autósok.

Itt két személyautó rohant egymásba, többen megsérültek, volt, akit mentõhelikopterrel vittek kórházba. Este a 41-es kilométernél egy újabb baleset volt: két személyautó ütközött össze, így csak egy sáv volt használható.

Az M3-as autópálya Budapest felé vezetõ szakaszán, Gödöllõ és Mogyoród térségében is jelentõs volt a forgalom

Sok volt a baleset az utakon

A 48-as fõúton, Debrecen átkelési szakaszán az 1-es km-nél, egy motoros ütközött össze egy személygépkocsival, ezért lezárták a fél útpályát. 

Szintén félpályás útlezárás volt vasárnap délután a 38-as fõúton Nyíregyháza térségében, ahol egy személygépkocsi gázolt el egy motorost gázolt. A 37-es fõúton Bodrogkisfalud térségében pedig árokba hajtott egy autó, így itt is félpályás lezárás volt vasárnap. 

Az M1-es autópályán két baleset is történt vasárnap délután, az egyik a Hegyeshalom felé vezetõ oldalon az 51-es, a másik a 116-os kilométernél, itt is több sávot lezártak a forgalom elõl.

A 44-es fõúton Cserkeszõlõ közelében két autó, a 82-es fõúton, Écs közelében pedig három személygépkocsi ütközött össze. A fõutat teljes szélességében lezárták, a forgalmat rendõrök irányították.
közlekedés baleset M7-es autópálya dugó Balaton